Կղզյակային ձևի դեպքում փառերը տեղակայվում են խումբ-խումբ լագունաների միջև: Դրանք սպիտակավուն են կամ սպիտակա-գորշավուն: Ինտոքսիկացիան արտահայտված չէ: Ավշային հանգույցներն առանձնապես փոփոխված չեն: Փառային ձևի դեպքում նշիկներնամբողջովին կամ մասամբ պատված են փառերով, որոնք դեղնասպիտակավուն կամ դեղնագոլորշավուն են: Փառերն ամուր կպած են ենթակա հյուսվածքին, պոկելիս ենթակա լորձաթաղանթը արյունահոսում է: Հեռացված փառերի տեղում առաջանում են նորերը: Վերջին հանգամանքը կարևոր տարբերակիչ նշանակություն ունի: Դիֆթերետիկ փառը չի Ճզմվում առարկայական ապակիներով և խորասուզվում է ջրում: Ավելի ուշ շրջանում այն դառնում է կոպիտ, փխրուն և համեմատաբար հեշտ հեռացվող: ՇիՃուկային բուժման դեպքում այն անհետանում է 5-6 օրվա ընթացքում: Հիվանդության ընթացքը բարենպաստ է, հարթ, առանց բարդությունների: Չբուժված փառային ձևերը հազվադեպ կարող են բարդանալ փափուկ քիմքի պարեզով, միոկարդիտով: